Yasuhide Miyazaki

Yasuhide Miyazaki er en japansk tidligere skihopper som konkurrerte internasjonalt i årene 1984-1990.

Han ble nummer 46 av 50 deltakere i VM i skiflyging både i Bad Mitterndorf (Kulm) i 1986 og Oberstdorf i 1988. I ski-VM i Oberstdorf i 1987 kom han på 56. plass i storbakken og 60. plass i normalbakken. Han deltok i den tysk-østerrikske hoppuka 1985/86 og 1987/88, og fikk sammenlagtplasseringene 65 og 44. Miyazakis beste rennresultat i verdenscupen var 18. plass i normalbakken i Sapporo 25. januar 1986 - bare de 15 beste fikk verdenscuppoeng på den tida. Hans kanskje beste resultat i et internasjonalt renn på høyt nivå var 11.-plassen i normalbakken i prøve-OL i Calgary 28. november 1986.Adam Kwieciński: Yasuhide Miyazaki  (hoppresultater, besøkt 27. juni 2017)

Referanser

 Eksterne lenker 


Kategori:Japanske skihoppere